Diari Oficial de la Generalitat Valenciana


Sumari del DOGV 7024, del 15-05-2013 (2013/4640)

RESOLUCIÓ de 13 de novembre de 2012, del president de l'Agència Valenciana de l'Energia, de concessió d'ajudes en matèria d'estalvi i eficiència energètica per a l'exercici 2012.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   7024

Data del DOGV
:   15-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4640


Data del document
:   13-11-2012

Organisme emissor
:   Agència Valenciana de l'Energia, AVEN

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de novembre de 2012, del president de l'Agència Valenciana de l'Energia, de concessió d'ajudes en matèria d'estalvi i eficiència energètica per a l'exercici 2012. [2013/4640]  
Vista l'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes de l'Agència Valenciana de l'Energia (AVEN).  
Vista la Resolució de 26 de juny de 2012, del president de l'Agència Valenciana de l'Energia (AVEN), per la qual es convoquen ajudes de l'Agència Valenciana de l'Energia en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica per a l'exercici 2012 (DOCV 6812, 6.07.2012).  
Vista la Resolució de 5 de novembre de 2012, del director de l'AVEN, per la qual es reajusta la distribució pressupostària entre els diferents programes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica, per a l'exercici 2012.  
Atés l'article 12 de l'esmentada Resolució de 26 de juny de 2012, on s'establix que el director de l'AVEN elevarà una proposta al president de l'Agència Valenciana d'Energia, el qual resoldrà la concessió de les ajudes.  
Vista la proposta del director de l'Agència Valenciana de l'Energia, de data 12 de novembre de 2012, per la qual proposa la concessió de les ajudes en matèria d'estalvi i eficiència energètica per a l'exercici 2012.  
D'acord amb la dita proposta presentada i fent ús de les atribucions que em conferix l'article 5.2d del Reglament de l'Agència Valenciana de l'Energia, aprovat pel Decret 9/2002, de 15 de gener, del Consell de la Generalitat, modificat pel Decret 30/2004, de 27 de febrer, i d'acord amb el que establix l'article 12 de la Resolució de 26 de juny de 2012, del president de l'Agència Valenciana de l'Energia (AVEN), per la qual es convoquen ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica per a l'exercici 2012, resolc:  
  
Primer  
Concedir les ajudes en matèria d'estalvi i eficiència energètica per a l'exercici 2012, per un import total de 4.880.547 euros, als sol·licitants que figuren en l'annex I i per la quantia establida en este.  
El pressupost que aporta la Generalitat per al finançament d'estes actuacions és de 976.109 €, que compta amb finançament del Fons Europeu de Desenrotllament Regional (FEDER), en un percentatge del 80 %, a través del Programa Operatiu de la Comunitat Valenciana 2007-2013, la qual cosa suposa una quantitat de 3.904.438 €.  
Segon  
Desestimar les sol·licituds especificades en l'annex II per les causes que s'hi indiquen.  
Tercer  
Establir com a data límit per a acreditar la realització dels projectes el 28 de desembre de 2012.  
Quart  
Les quantitats atorgades queden condicionades a la concurrència amb altres ajudes per a la mateixa finalitat, procedents de qualssevol altres administracions o ens públics.  
Quint  
Estes ajudes compten amb finançament del Fons Europeu de Desenrotllament Regional (FEDER) a través del Programa Operatiu de la Comunitat Valenciana 2007-2013.  
Sext  
La concessió de les ajudes queda condicionada a l'emissió, per part de l'autoritat ambiental competent, del certificat d'avaluació sobre la no-afecció del projecte a la Xarxa Natura 2000.  
Sèptim  
Esta resolució suposa l'acceptació dels beneficiaris a ser inclosos en la llista pública que s'arreplega en l'article 7, apartat 2, lletra d, del Reglament (CE) 1828/2006, de la Comissió, de 8 de desembre de 2006.  
Octau  
La concessió d'estes ajudes s'acollirà a les condicions que s'establixen en el capítol I del Reglament (CE) núm. 800/2008, de 6 d'agost de 2008, de la Comissió, pel qual es declaren determinades categories d'ajuda compatibles amb el mercat comú, en aplicació dels articles 107 i 108 del Tractat de Funcionament de la Unió Europea (Reglament general d'exempció per categoria), publicat en el DOUE L 214, de 9 d'agost de 2008, i a les disposicions del capítol II del dit reglament.  
  
Nové  
Els beneficiaris estaran obligats al compliment de les condicions establides en l'esmentada Resolució de 26 de juny de 2012, del president de l'Agència Valenciana de l'Energia (AVEN), si bé el director de l'Agència Valenciana de l'Energia notificarà individualment les condicions particulars i especials que afecten cada beneficiari. El text complet de la resolució d'ajudes es troba disponible en l'adreça d'internet següent:  
 .  
La present resolució és definitiva en via administrativa i contra esta podrà interposar-se un recurs potestatiu de reposició davant del president de l'AVEN en el termini d'un mes, comptat des de l'endemà de la seua notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o bé un recurs contenciós administratiu, en el termini de dos mesos, comptats des de l'endemà de la seua notificació, davant del jutjat contenciós administratiu competent, d'acord amb els criteris establits en l'article 14 de la Llei 29/1998, reguladora de la Jurisdicció Contenciosa Administrativa, sense perjuí de la interposició de qualsevol altre recurs que es considere procedent.  
València, 13 de novembre de 2012.- El president de l'Agència Valenciana de l'Energia: Máximo Buch Torralva.  
  
ANNEX I  
  
Inversions en diversificació energètica  
  
  
  
  
  
  
  
ANNEX II  
  
  
  
  
  
  
\* \* \* \* \* \*   
ANEXO I  
  
  
   
  
  
  
ANEXO II  
  
